[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Urmas Reinsalu: riigikaitses ei saa me endale lubada ambitsioonitust"}, {"text_idx": "#000005", "text": "Julgeolekuolukord no\u0303uab sisulistele ku\u0308simustele ajakriitilisi vastuseid, mitte vabandusi nende edasilu\u0308kkamiseks, kirjutab Urmas Reinsalu."}, {"text_idx": "#000006", "text": "Ta\u0308pselt na\u0308dal tagasi po\u0308o\u0308ras kogu maailm pilgud Venemaale, kus a\u0308hvardas vallanduda koduso\u0303da. Mitmete so\u0303jakurjategijate vastasseisus tuvastas u\u0308he leeri ninamees, et ta on teinud so\u0303java\u0308e toetust hinnates valearvestuse ja keeras vaid pa\u0308evase vallutusretke ja\u0308rel otsa ringi."}, {"text_idx": "#000007", "text": "Mida ja\u0308reldasid sellest Eesti riigijuhid?"}, {"text_idx": "#000008", "text": "Teisipa\u0308eval toimus riigikaitse no\u0303ukogu. Sealt paraku avalikkus adekvaatseid vastuseid ei saanud."}, {"text_idx": "#000009", "text": "Tegelikult olid so\u0303numid hoopis murettekitavad. Peaminister Kaja Kallas nentis no\u0303ukogule ja\u0308rgnenud pressikonverentsil u\u0308llatavalt, et na\u0308dalavahetusel toimunud prognoosimatu relvastatud kaos meie tuumariigist agressori territooriumil ei kujutanud ohtu meile ega liitlastele."}, {"text_idx": "#000010", "text": "Ma pole selle hinnanguga absoluutselt no\u0303us. Polnud ju ka valitsuse esindajate kinnitusel toimuvast mingit eelhoiatust, me konstateerisime toimuvat vo\u0303imupo\u0308o\u0308rde katset \u2013 vo\u0303i kuidas iganes seda kvalifitseerida \u2013 reaalajas."}, {"text_idx": "#000011", "text": "Ilmselt tulenevad hinnangute erinevusest ka erinevad ja\u0308reldused."}, {"text_idx": "#000012", "text": "Ko\u0303igepealt piiri va\u0308ljaehitamisest. Siseminister Lauri La\u0308a\u0308nemets va\u0308idab, et enne 2025. aastat ei ole vo\u0303imalik ta\u0308iendava ressursiga piiri va\u0308ljaehitamist kiirendada. See jutt ei vasta to\u0303ele. Ma\u0308letan selgesti, et Isamaa palvel arutati piiri va\u0308ljaehitamist eelmisel suvel valitsuses. Ta\u0308iemahuline so\u0303da Ukrainas na\u0308itas selleks va\u0308ltimatut vajadust."}, {"text_idx": "#000013", "text": "Piiri kiiremaks va\u0308ljaehitamiseks oli ta\u0308iendav taotlus politsei- ja piirivalveametil minu ma\u0308lu ja\u0308rgi 19,8 miljoni eurot, mis on riigi julgeoleku tagamiseks va\u0308ike summa. Mulle u\u0308llatuseks siseminister eelarvela\u0308bira\u0308a\u0308kimistel selle eraldise eest ei seisnud."}, {"text_idx": "#000014", "text": "Algset pikemat venimist po\u0303hjustasid projekteerimine ja hanked. Lisaraha eraldamisega tuleks ehitust kiirendada, seades fu\u0308u\u0308silise to\u0303kke rajamise eesma\u0308rgi ja\u0308rgmisesse aastasse. Me pole kehvemad kui leedukad vo\u0303i poolakad, kes sellega hakkama saavad."}, {"text_idx": "#000015", "text": "Kui ma selle ettepanekuga sel na\u0308dalal va\u0308lja tulin, vastas La\u0308a\u0308nemets sotsiaalmeedias ohtrate vabandustega: meie piiriehitus on po\u0303hjalikum, kui mainitud riikides, ehitusto\u0308o\u0308de ka\u0308igus tuleb korrastada kohalikke teid ja viia piirila\u0308hedastesse taludesse kiire internet."}, {"text_idx": "#000017", "text": "Mo\u0308o\u0308dunud aasta eraldamata raha ku\u0308simusest hiilis La\u0308a\u0308nemets muidugi paraku mo\u0308o\u0308da."}, {"text_idx": "#000018", "text": "Miinimum, millega siseminister tegelema peab, on meie turvalisust halvendavate sammude u\u0308mber po\u0308o\u0308ramine. Ajutist piiritara on praeguseks ulatuslikult eemaldatud, mo\u0303istlik oleks see kuni pu\u0308siva tara rajamiseni uuesti paigutada."}, {"text_idx": "#000019", "text": "Teine ku\u0308simus on kontroll piiripunktides ja riiklik ka\u0308itumine Vene kodanike viisataotluste puhul. Peaminister u\u0308tles selle kohta, et ra\u0308a\u0308gitakse meie liitlasriikidega Euroopa Liidu ja NATO idapiiril, et sammud oleksid koordineeritud."}, {"text_idx": "#000020", "text": "\"Ka meil oleks po\u0303hjust astuda ta\u0308iendavaid samme Vene kodanike riiki sisenemise to\u0303kestamiseks.\""}, {"text_idx": "#000021", "text": "Tegelikkus on aga see, et kui Isamaa valitsuses oleku ajal oli Eesti taoliste otsustega eestvedaja, siis nu\u0308u\u0308dseks oleme saanud sabasso\u0308rkijaks. La\u0308ti on lo\u0303petanud igasuguse Vene viisade va\u0308ljastamise, Poola lo\u0303petanud Valgevenest teatud Vene so\u0303idukite riiki lubamise. Ka meil oleks po\u0303hjust astuda ta\u0308iendavaid samme Vene kodanike riiki sisenemise to\u0303kestamiseks."}, {"text_idx": "#000022", "text": "Asi, millest avalikkus riigikaitse no\u0303ukogult ei kuulnud, on valitsuse soovimatus arvestada ja\u0308rgmise ku\u0308mneaastase riigikaitse arengukava puhul kaitseva\u0308e juhataja no\u0303uandega. Muu hulgas ja\u0308eti teiste vo\u0303imete seas va\u0308lja droonito\u0303rje vo\u0303ime soetamine, mille ha\u0308davajalikkust on to\u0303estanud Ukrainas toimuv. Miks? Ja miks u\u0308ritas peaminister riigikogu ees va\u0308ita, et tema on ko\u0303iki riigikaitsejuhtide soovitusi kuulda vo\u0303tnud, kui meedia oli juba selle va\u0308ite u\u0308mber lu\u0308kanud?"}, {"text_idx": "#000023", "text": "Riigikaitses ei saa me endale lubada ambitsioonitust, sest vaenlane on (va\u0308ljaehitamata) piiri taga ega maga. Eestil tuleks kiiremas korras teha ta\u0308iendav moonahange, et meil oleks puuduvad reservid olemas. Seni tehtu ja ka planeeritav ei ole paraku kaugeltki piisav, seda teavad ko\u0303ik neisse saladustesse pu\u0308hendatud ja on avalikult viidanud ka kaitseva\u0308e juhataja Martin Herem."}, {"text_idx": "#000024", "text": "Ja\u0308rgmine ku\u0308simus on meie elektrisu\u0308steemi lahtiu\u0308hendamine Vene su\u0308steemist. Leedu on vo\u0303tnud eesma\u0308rgiks 2024. aasta alguse, me ko\u0303neleme ikka veel 2025. aasta algusest ja Leedu ebaadekvaatsusest. Korra juba on peaminister oma hooletute so\u0303nadega tekitanud inimeste tormijooksu generaatorite ostule. Kaua veel oodata?"}, {"text_idx": "#000025", "text": "Peaksime oma kehtivat hoiakut korrigeerima ning vo\u0303tma selge eesma\u0308rgi nagu vaja piiri va\u0308ljaehitamisel ja moona soetamisel: desu\u0308nkroniseerimine tuleb ellu viia. Seda on meile tungivalt soovitanud ka Ameerika U\u0308hendriigid."}, {"text_idx": "#000026", "text": "Need on praegu ko\u0303ige to\u0303sisemad ja ajakriitilised julgeolekuku\u0308simused, millele riigikaitse no\u0303ukogust mingeid vastuseid avalikkusele paraku ei antud. Ko\u0303nelesin neil teemadel kolmapa\u0308evasel kohtumisel avameelselt ka president Alar Karisega."}, {"text_idx": "#000027", "text": "Ku\u0308sisin peaministrilt esmaspa\u0308eval, milline on Venemaal aset leidnud ma\u0308ssukatse ja\u0308rel meie so\u0303nastatud poliitika Euroopa u\u0308lemkogul. Peaminister kinnitas, et ja\u0308tkuvalt Ukraina toetamine. See pole vale, kuid arvan, et toimunu valguses peab meie so\u0303num olema ka surve tugevdamine Venemaale. Selles vo\u0303itluses peame kasutama a\u0308ra iga eeldatavat mo\u0303ranemist vastase u\u0308htsuses. Sellest ko\u0303nelen neljapa\u0308eval u\u0308lemkogu eelsel kohtumisel ka Euroopa Rahvapartei juhtidega."}, {"text_idx": "#000031", "text": "Euroopa U\u0308lemkogu keskendub ra\u0308ndele ja Ukrainale"}, {"text_idx": "#000033", "text": "Reinsalu so\u0303nul saab piiri ja\u0308rgmise aasta jooksul va\u0308lja ehitada"}, {"text_idx": "#000034", "text": "Ilmar Raag: meil on vaja piiririigi doktriini"}, {"text_idx": "#000035", "text": "Teadur: Prigoz\u030cinil o\u0303nnestus Putini trooni ko\u0303igutada"}, {"text_idx": "#000036", "text": "Karis hoiatas valitsust usaldusha\u0308a\u0308letuse kuritarvitamise eest"}, {"text_idx": "#000040", "text": "Meelis Oidsalu: miks Prigoz\u030cin loobus?"}, {"text_idx": "#000041", "text": "Mihkelson: maailmale na\u0308idati, et Putini vo\u0303im pole raudne"}, {"text_idx": "#000043", "text": "Riho U\u0308htegi: meie julgeolekuolukord on nu\u0308u\u0308d turvalisem kui eales varem"}, {"text_idx": "#000044", "text": "Alar Karis: u\u0308htekuuluvustunne on meie esimene kaitseliin"}, {"text_idx": "#000046", "text": "Eesti ostab viie riigi u\u0308hishankes Mistraleid"}, {"text_idx": "#000047", "text": "Heremi kaitseva\u0308e tugevdamise soovidest ja\u0308id va\u0308lja tankipataljon ja ja\u0308lgimisvo\u0303imed"}, {"text_idx": "#000048", "text": "Balti riigid kiirendavad lahkumist Vene elektrivo\u0303rgust"}, {"text_idx": "#000049", "text": "Leedu edukas eralduskatse Eesti plaane ei muuda"}, {"text_idx": "#000050", "text": "Peeter Espak: pa\u0308rdik ei saa mujal kuulsaks kui tsirkuses"}, {"text_idx": "#000052", "text": "Aimar Ventsel: vene pealiku a\u0308mber"}, {"text_idx": "#000055", "text": "Kaarel Tarand: ku\u0308lmasurm ei kohuta"}, {"text_idx": "#000058", "text": "Anier lo\u0303i neljandas liigama\u0308ngus neljanda va\u0308rava"}, {"text_idx": "#000059", "text": "Poola opositsioon su\u0308u\u0308distab valitsust hindadega manipuleerimises"}, {"text_idx": "#000061", "text": "Tu\u0308rgi ru\u0308ndas terroriru\u0308nnaku ja\u0308rel kurdide positsioone Iraagi po\u0303hjaosas"}, {"text_idx": "#000063", "text": "Tallinn asub linnaliikluses vesinikubussi katsetama"}, {"text_idx": "#000065", "text": "Otse kell 12.30: Nobeli meditsiinipreemia va\u0308ljakuulutamine"}, {"text_idx": "#000067", "text": "TalTechi naiskond alustas Balti liiga hooaega kindla vo\u0303iduga"}, {"text_idx": "#000069", "text": "Soomer on Saksamaal populaarne: la\u0308heme oma va\u0308ikese smurfiga rahvale peale"}, {"text_idx": "#000071", "text": "Paltser: viimastele rallidele mo\u0303eldes oli u\u0308llatus, et tehnika vastu pidas"}, {"text_idx": "#000072", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000073", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]